নওগাঁর আত্রাইয়ে ন্যায্যমুল্যে খাদ্যশস্য (গম ও ধান) সংগ্রহ কর্মসূচীর অংশ হিসেবে লটারির মাধ্যমে কৃষক নির্বাচনের ব্যবস্থা গ্রহণ করেছে উপজেলা প্রশাসন। এ উপলক্ষ্যে মঙ্গলবার উপজেলা খাদ্যশস্য সংগ্রহ ও মনিটরিং কমিটির সভাপতি উপজেলা নির্বাহী অফিসার ছানাউল ইসলামের সভাপতিত্বে ভবানীপুর জিএসউচ্চ বিদ্যালয় চত্বরে উন্মুক্ত লটারির ব্যবস্থা করা হয়। এ সময় উপস্থিত ছিলেন, সহকারী কমিশনার (ভূমি) মো. আরিফ মুর্শেদ মিশু, উপজেলা কৃষি অফিসার কেএম কাউছার হোসেন, ১নং শাহাগোলা ইউপি চেয়ারম্যান মো: শফিকুল ইসলাম বাবু, আত্রাই থানা অফিসার ইনচার্জ (ওসি) মো: মোবারক হোসেন, উপজেলা খাদ্য নিয়ন্ত্রক মো. নুরুন্নবী, শাহাগোলা ইউনিয়ন আওয়ামীলীগের সাধারণ সম্পাদক শামসুল আলম, খাদ্য গোডাউন এর ভারপ্রাপ্ত কর্মকর্তা মো. নূরুজ্জামান, আত্রাই প্রেসক্লাবের সাংগঠনিক সম্পাদক সাংবাদিক নাজমুল হক নাহিদ, ইউপি সদস্য মোসলেম উদ্দিন, আব্দুল মজিদ মল্লিক, আব্দুল মান্নান, কৃষি ও খাদ্য বিভাগের কর্মকর্তা-কর্মচারী, সাংবাদিকসহ বেশ কিছু চাষি উপস্থিত ছিলেন।
উল্লেখ্য, চলতি মৌসুমে উপজেলায় বোরো সংগ্রহ ২০১৮-২০১৯ মৌসুমে অভ্যন্তরীণভাবে ২৬ টাকা কেজি দরে ৬১৭ মেট্টিক টন ক্রয়ের লক্ষ্যমাত্রা নির্ধারণ করা হয়। তালিকাভুক্ত চাষীদের মধ্যে লটারির মাধ্যমে ৫১ জনের নাম নির্বাচন করা হয়।
ঘটনাপ্রবাহ: কৃষক নির্বাচন